recursal/SuperWikiNEXT-32B huggingface dataset:
इस नक़्शे में चीन का आधुनिक गांसू प्रांत लाल रंग में है; इस प्रांत के मध्य और पश्चिमी हिस्से ऐतिहासिक हेशी गलियारे के हिस्से थे
**हेशी गलियारा** या **गांसू गलियारा** (चीनी: 河西走廊, हेशी ज़ोऊलांग; अंग्रेजी: Hexi Corridor) आधुनिक चीन के गांसू प्रांत में स्थित एक ऐतिहासिक मार्ग है जो उत्तरी रेशम मार्ग में उत्तरी चीन को तारिम द्रोणी और मध्य एशिया से जोड़ता था। इस मार्ग के दक्षिण में बहुत ऊँचा और वीरान तिब्बत का पठार है और इसके उत्तर में गोबी रेगिस्तान और फिर मंगोलिया के इस क्षेत्र के शुष्क पहाड़ हैं। इस गलियारे में एक के बाद एक नख़लिस्तानों (ओएसिस) की कड़ियाँ मिलती हैं जहाँ छोटे-छोटे क़स्बे हुआ करते थे। यहाँ से गुज़रते व्यापारी और अन्य यात्री इन जगहों पर अपने और अपने घोड़े-ऊँटों के लिए दाना-पानी प्राप्त करते थे और ठहर भी सकते थे।

हेशी गलियारे से पश्चिम की और जाने पर रेशम मार्ग तीन उपमार्गों में बंट जाता है - एक राह उत्तर में तियान शान के पर्वतों की ओर और उस से पार आधुनिक किरगिज़स्तान जाती है और बाक़ी दो राहें तारिम द्रोणी के दो तरफ़ जाती हैं। हेशी गलियारे की पूर्वी तरफ़ लान्झू शहर के बाहर के पहाड़ हैं जहाँ से गुज़रकर पूर्व में वेई नदी (渭河, Wei River) की घाटी और चीन पहुँचा जाता था।

इन्हें भी देखें
---------------

* उत्तरी रेशम मार्ग
* गांसू
* तारिम द्रोणी
* तियान शान

सन्दर्भ
-------

1. ↑  The Rough Guide to China, David Leffman, Simon Lewis, Jeremy Atiyah, Mark South, Penguin, 2008, ISBN 978-1-84353-872-1, *... With the foothills of the Tibetan plateau, in the form of the Qilian Shan range, soaring up to the south, and a merciless combination of waterless desert and mountain to the north, the road known as the Hexi Corridor offers the only feasible way through the physical obstacles that crowd in west of Lanzhou ...*
**सलामी स्लाइसिंग टैक्टिक्स** का मतलब है, पड़ोसी देशों के खिलाफ छोटे-छोटे सैन्य ऑपरेशन चलाकर धीरे-धीरे किसी बड़े इलाके पर कब्जा कर लेना। ऐसे ऑपरेशन इतने छोटे स्तर पर किए जाते हैं कि इनसे युद्ध की आशंका नहीं होती है, लेकिन पड़ोसी देश के लिए यह समझना मुश्किल हो जाता है कि इसका जवाब कैसे और कितना दिया जाए।

चीन की सलामी स्लाइस रणनीति
--------------------------

यूरोपियन पार्लियामेंट थिंक टैंक ने चीन पर दक्षिणी चीन सागर में धीरे-धीरे अपनी उपस्थिति बढ़ाने के लिए सलामी स्लाइस रणनीति का उपयोग करने का आरोप लगाया है। चीन का कुल 14 देशों के साथ कुछ-न-कुछ सीमा विवाद जरूर है। तजाकिस्तान, किर्गिजस्तान, अफगानिस्तान, पाकिस्तान, भारत, नेपाल, भूटान, म्यांमार, लाओस, वियतनाम, उत्तरी कोरिया, मंगोलिया, रूस और कजाखस्तान से चीन की सीमा लगती है।

इन्हें भी देखें
---------------

सन्दर्भ
-------

1. ↑  "सलामी स्लाइसिंग : किस तरह अपने हर पड़ोसी की जमीन को चुपके से कुतर जाता है चीन".
2. ↑  "चीन की सलामी स्लाईसिंग योजना क्या है और यह भारत को कैसे प्रभावित कर रही है?".
3. ↑  China tightens its grip over the South China Sea
सलाम वेंकी (अनुवाद - आपको सलाम, वेंकी) रेवथी द्वारा निर्देशित 2022 की भारतीय हिंदी भाषी ड्रामा फिल्म है। फिल्म का निर्माण सूरज सिंह और श्रद्धा अग्रवाल ने क्रमशः अपने बैनर, ब्लाइव प्रोडक्शंस और आरटेक स्टूडियो से किया है। काजोल और विशाल जेठवा ने इस फिल्म में मुख्य भूमिका निभाई है। यह एक माँ की सच्ची कहानी पर आधारित है। वह ड्युशेन मस्कुलर डिस्ट्रॉफी से पीड़ित अपने बेटे को पूरी जिंदगी जीने देने के लिए हर संभव प्रयास करती है।

थियेटर में
----------

फिल्म की घोषणा 7 अक्टूबर 2021 को रेवथी और काजोल ने की थी। फिल्म की मुख्य फोटोग्राफी 11 फरवरी 2022 को शुरू हुई थी। इसका पहला शूट मुंबई में हुआ था। यह फिल्म 9 दिसंबर 2022 को थियेटर में रिलीज़ हुई थी।

आरंभ
----

फिल्म की घोषणा अक्टूबर 2021 में की गई थी, जिसका अस्थायी नाम *द लास्ट हुर्*रे रखा गया था। हालाँकि, बाद में शूटिंग शुरू होने पर नाम बदलकर *सलाम वेंकी* कर दिया गया।

फिल्म का मुख्य भाग फरवरी-अप्रैल 2022 में भारत में शूट किए गए थे, बाकी हिस्सों को बाद में शूट किया गया था जिसमें आमिर खान का कैमियो भी शामिल था। फिल्मांकन का काम 3 अक्टूबर 2022 को पूरा हुआ।

सूत्रों के हवाले से
-------------------

यह फिल्म श्रीकांत मूर्ति की किताब द लास्ट हुर्रे पर आधारित है। इसकी कथा कोलावेन्नु वेंकटेश और उनकी माँ के. सुजाता के वास्तविक जीवन की घटनाओं पर आधारित है।

संदर्भ
------

1. ↑  "काजोल स्टार्ट्स शूटिंग फ़ॉर रेवथी'स फिल्म 'सलाम वेंकी". *द हिंदू* (अंग्रेज़ी में). पीटीआई. 2022-02-11. आइ॰एस॰एस॰एन॰ 0971-751X. अभिगमन तिथि 2022-03-04.सीएस1 रखरखाव: अन्य (link)
2. ↑  सर्विस, ट्रिब्यून न्यूज़. "काजोल, रेवथी टीम अप फ़ॉर सलाम वेंकी". *ट्रिब्यूनइंडिया न्यूज़ सर्विस* (अंग्रेज़ी में). अभिगमन तिथि 2022-03-04.
3. ↑  मूर्ति, श्रीकांत (2005). *द लास्ट हुर्रे* (पहला संस्करण). मुंबई: भारतीय विद्या भवन. OCLC 297508110. आई॰ऍस॰बी॰ऍन॰ 81-7276-366-2.
4. ↑  "'सलाम वेंकी': हेयर'स द ट्रू स्टोरी बिहाइंड द मूवी". *द वीक* (अंग्रेज़ी में). अभिगमन तिथि 2022-12-26.
**सलामी** सम्मान प्रदर्शित करने के लिए उपयोग किये जाने वाला इशारा या कोई अन्य क्रिया है। सलामी मुख्य रूप से सशस्त्र बलों से जुड़ी हुई हैं, लेकिन अन्य संगठन और नागरिक भी सलामी का उपयोग करते हैं।

सैन्य सलामी
-----------

विभिन्न समय और स्थानों की सैन्य परंपराओं में, हाथों के इशारे, तोप या रायफल गोलीबारी, झंडा उठाना, टोपी हटाना या सम्मान दिखाने के अन्य साधनों का उपयोग करके सलामी देने के कई तरीके हैं। भारत में तीन सेनाओं के पास अलग-अलग सलामी है। भारतीय थलसेना और भारतीय नौसेना ब्रिटिश सेना के तरीके पर चलती हैं। भारतीय थलसेना में, सलामी खुली हथेली को आगे रखते हुए, उंगलियों और अंगूठे को एक साथ मिलाकर और मध्य उंगली को लगभग टोपी या दाहिनी भौं को छूआकर दी जाती है। यह प्रायः रेजिमेंट के अभिवादन के साथ होता है, उदाहरण के लिए: सिख रेजिमेंट में "सत श्री अकाल"।

अभिवादन
-------

मुख्य लेख: अभिवादन
दुनिया भर में कई अलग-अलग संकेतों का उपयोग सरल अभिवादन के रूप में किया जाता है। भारतीय संस्कृति में प्रणाम या नमस्कार एक बहु प्रचलित तरीका है। अन्य में आदाब और हलका सिर झुकाना शामिल है।

सन्दर्भ
-------

1. ↑  "जवानों की सलामी के पीछे भी होता है गहरा राज, जानते हैं आप?". 10 फरवरी 2016. मूल से 5 अगस्त 2016 को पुरालेखित. अभिगमन तिथि 7 जुलाई 2018.
2. ↑  "जाने-पहचाने,अनजाने, सभी को सलाम". *नवभारत टाइम्स*. 22 नवंबर 2013. अभिगमन तिथि 7 जुलाई 2018.
सेशात, जो प्राचीन मिस्र में ज्ञान और लिखाई की अधिदेवी थीं
**अधिदेवता** या **अधिदेवी** ऐसे देवता या देवी को कहते हैं। जो किसी स्थान, परिवार, गाँव, शहर, व्यक्ति, राष्ट्र, व्यवसाय या अन्य चीज़ का रक्षक होने के लिए विशेष मान्यता रखता हो। उदाहरण के लिए हिन्दू धर्म में ज्ञान की अधिदेवी सरस्वती हैं।

अन्य भाषाओँ में
---------------

अंग्रेज़ी में अधिदेवता या अधिदेवी को 'ट्यूटेलरी' (tutelary) कहा जाता है।

हिन्दू धर्म में
---------------

हिन्दू धर्म में कई प्रकार के अधिदेव हुआ करते हैं। गाँवों के अधिदेवों को 'ग्राम देवता' भी कहा जाता है। परिवारों के अधिदेवों को 'कुलदेवता' और 'इष्टदेवता' कहा जाता है। किसी प्रान्त या समुदाय के देवता को 'लोकदेवता' कहा जाता है।

प्राचीन रोम में
---------------

प्राचीन रोम की सभ्यता में अधिदेव हुआ करते थे। मसलन लानूवियम (Lanuvium) शहर की कुलदेवी जूनो (Juno) थीं।

इन्हें भी देखें
---------------

* देवता

सन्दर्भ
-------


|  |  |
| --- | --- |
|  |  विकिमीडिया कॉमन्स पर ***Tutelary deities*** से सम्बन्धित मीडिया है।  |

1. ↑  A Dictionary, Sanskrit and English: Together with a Supplement, Grammatical Appendices and Index, Serving as an English-Sanskrit Vocabulary, Horace H. Wilson, Theodor Goldstücker, pp. 55, Asher, 1864, *... अधिदेवता ... A tutelary or presiding divinity ...*
2. ↑  A Critical History of Early Rome: From Prehistory to the First Punic War, Gary Forsythe, University of California Press, 2006, ISBN 978-0-520-24991-2, *... Juno was the goddess of youthful vigor and maturation ... She was likewise the tutelary deity of the Latin town of Lanuvium and the Etruscan city of Veii ...*
एक **अधिनियमन खंड**, या **अधिनियमित सूत्र**, एक छोटा वाक्यांश होता है जो विधायिका द्वारा अधिनियमित कानून के मुख्य प्रावधानों का परिचय देता है। यह आमतौर पर विधायी अधिकार के स्रोत का वर्णन करता है जिससे वह कानून अपने अधिकार प्राप्त करने का दावा करता हो। अर्थात् संसदीय अधिनियमों में संप्रभु के अधिकार का उल्लेख राष्ट्रमंडल देशों के विधायी संस्थानों द्वारा पारित अधिनियमों के घोषणापत्रों में देखा जा सकते है जिनके शुरूआती वाक्यांश इस बात का उल्लेख करते हैं कि उक्त अधिनियम किसके अधिकार से पारित किया जा रहा है। इस शुरूआती वाक्यांश को अधिनियम खंड कहा जाता है। 

कई देशों में, एक अधिनियमित सूत्र आवश्यक नहीं माना जाता है।

उदाहरण
------

### वेस्टमिंस्टर शैली

वेस्टमिंस्टर प्रणाली का पालन करने वाले देशों में विधान के अधिनिर्णय में संप्रभु के स्थान के कारण, संसद के अधिनियम के अधिनियमन खंड में उनका या उनके साथ-साथ संसद के सदनों का उल्लेख हो सकता है। उदाहरण के लिए ब्रिटिश अधिनियम का घोषणापत्र इस प्रकार शुरू होता है:*"महारानी की सबसे उत्कृष्ट महिमा द्वारा, लॉर्ड्स आध्यात्मिक और लौकिक एवं कॉमन्स की सलाह और सहमति से, इस वर्तमान एकत्र संसद द्वारा, उनकी अधिकार से इस प्रकार अधिनियमित हो कि ... "*। इसी तरह, कनाडाई संसद के अधिनियम में आम तौर पर निम्नलिखित अधिनियमितियां शामिल होती हैं: *"अब अतः, महामहिम महारानी, कनाडा के सीनेट और हाउस ऑफ कॉमन्स की सलाह और सहमति से, निम्नानुसार अधिनियमित करती हैं कि ..."*। बहरहाल, ऑस्ट्रेलियाई संसद के विधानों में, यह मानते हुए की संप्रभु संसद का ही एक हिस्सा है, अतः १९०९ के बाद के विधानों में संप्रभु के अधिकार का उल्लेख अलग से नहीं किया जाता, अतः ऑस्ट्रेलिया में संसदीय अधिनियमों के अधिनियमन खंड इस प्रकार होते हैं: *"ऑस्ट्रेलिया की संसद यह अधिनियमित करती है कि ..."*

इसके अलावा क्यूबेक, जो वेस्टमिंस्टर शैली के अधिनियमन खंड का उपयोग नहीं करता है। वह इसके बजाय प्रांतीय क़ानून खंड का उपयोग इस प्रकार करते हैं: "क्यूबेक की संसद निम्नानुसार लागू करती है: ..."। एक विशिष्टता स्कॉटलैंड की संसद के विधानों में भी देखने को मिलता है, जिसकी विधायी शक्तियाँ ब्रिटिश संसद से अवक्रमित हो कर आयी हैं, संप्रभु से प्रत्यक्ष रूप से नहीं। यद्यपि इसके अधिनियमों के लिए शाही स्वीकृति की आवश्यकता होती है मगर स्कॉटिश संसद का अधिकार यूनाइटेड किंगडम की संसद से प्रत्यायोजित किया जाता है, और "ससंसाद (स्कॉटिश) महारानी" के समकक्ष धारणा स्कॉटिश विधिशास्त्र में नहीं है अतः स्कॉटिश संसद के अधिनियम ब्रिटिश संसदीय शैली के लंबे शीर्षक के बजाय निम्नलिखित पाठ का उपयोग करता है: *"स्कॉटिश संसद के इस अधिनियम का विधेयक संसद द्वारा (तारीख) को पारित किया गया था और इस पर (तारीख) पर शाही स्वीकृति प्राप्त हुई थी: ..."।*

इन्हें भी देखें
---------------

* ससंसाद राजमुकुट
* संसदीय प्रक्रिया
* प्रस्ताव (संसदीय प्रक्रिया)

सन्दर्भ
-------

1. ↑  मरियम वेबस्टर शब्दकोष (२० मई २०२०). "enacting clause". मूल से 21 सितंबर 2016 को पुरालेखित. अभिगमन तिथि 20 मई 2020.
2. ↑  "Academies Act 2010", *en:legislation.gov.uk*, राष्ट्रीय ग्रंथागार (यूके), 2010 c. 32
3. ↑  *Fair and Efficient Criminal Trials Act*, S.C. 2011, c. 16
4. ↑  *An Act respecting the sectoral parameters of certain fiscal measures*, S.Q. 2012, c. 1
5. ↑  स्कोटिश संसद (नवम्बर 16, 2005). "Licensing (Scotland) Act 2005". मूल से 11 अगस्त 2019 को पुरालेखित. अभिगमन तिथि जुलाई 22, 2012.

बाहरी कड़ियाँ
-------------

* findlaw.com (मई २०२०). "enacting clause". मूल से 18 मार्च 2018 को पुरालेखित. अभिगमन तिथि 20 मई 2020.
**अपोनिया** एक यूनानी भाषा का शब्द है जिसका हिन्दी समकक्ष शब्द "हृदयहीनता" या "दर्द रहित" होना होता है। यूनानी दर्शन में प्रचलित एपिक्युरियन मत के अनुसार अपोनिया शारीरिक स्तर पर सुख प्राप्ति की पराकाष्ठा है। 
अन्य हेलिनिस्टिक दर्शन की परम्पराओं की भांति ही, एपिक्युरियन भी यही मानते थे कि मानव जीवन का लक्ष्य प्रसन्नता है। इस लक्ष्य की प्राप्ति आंतरिक शांति में निहित है जो अपोनिया, शारीरिक कष्ट के साथ असम्बध्धता, अटराक्सिया यानी चिंता मुक्ति और मानसिक द्वंदों के निवारण के परिणाम स्वरूप संभव है।

एपिक्युरियन लोगों ने आनंद को दर्द (मानसिक एवं शारीरिक) की अनुपस्तिथि के रूप में पारिभिषित किया था और उनके अनुसार इसलिए आनंद को उस सीमा तक बढ़ाया जा सकता है जब तक उसमें दर्द का समावेश न हो. उसके परे आनंद का विस्तार संभव नहीं और निश्चित ही यह तर्क दिया जा सकता है कि कोई भी अपोनिया की अवस्था के बाहर रहकर आनंद की प्राप्ति नहीं कर पा सकता. एपिक्युरिअस के अनुसार अपोनिया एक स्थिर सा आनंद था, एक ऐसा आनंद जिसे पाने के लिए किसी अभिलाषा का पूरा किया जाना या निवारण किये जाने हेतु उपस्थित दर्द न था। ऐसी अवस्था में पहुँचने के लिए पहले गतिशील सुख की अनुभूति आवश्यक है, एक ऐसा सुख जो किसी अभिलाषा के पूरा होने या किसी दर्द के निवारण से प्राप्त होता है।
इंगलैंड के इतिहास में सन् १६७९ में **अभोरर्स** (Abhorrers) नाम उन व्यक्तियों को दिया गया जिन्होने निम्नलिखित कार्यवाही का घृणात्मक विरोध (abhorrence) किया।

प्रोटेस्टेंट मतावलंबी लार्ड चांसलर शैफ़्ट्सबरी ने कैथोलिक मत के प्रसार का अवरोध करने तथा यार्क के ड्यूक जेम्स का उत्तराधिकार अवैध घोषित करने के लिए आंदोलन संगठित किया। जेम्स को सिंहासन से वंचित करने के लिए पार्लियामेंट में एक्स्क्लूज़न बिल प्रस्तुत किया गया। बिल को विफल करने के लिए चार्ल्स द्वितीय ने १६७९ में पार्लियामेंट भंग कर दी, फिर उसी वर्ष अक्टूबर में नई निर्वाचित पार्लियामेंट भी वर्ष भर के लिए स्थगित कर दी। शैफ़्ट्सबरी के आंदोलन के फल स्वरूप अनेक व्यक्तियों ने पार्लियामेंट फिर से बुलाने के लिए सम्राट् के सम्मुख प्रार्थनापत्र भेजे। प्रतिकार रूप में सर जार्ज जेफ्री औऱ फ्रांसिस विथेंस ने सम्राट् के समक्ष इस कार्य का घृणात्मक विरोध (abhorrence) प्रदर्शित करते हुए निवेदनपत्र भेजा। इस समय चार्ल्स की लोकप्रियता में वृद्धि तथा शैफ़्ट्सबरी के अनुचित कार्यों के कारण जनता में से भी अनेक व्यक्तियों ने प्रार्थियों के विरुद्ध आवेदन किया। जिन व्यक्तियों ने इस प्रकार के घृणात्मक विरोध का प्रदर्शन किया था उन्हें **अभोरर्स** (Abhorrers) कहा गया। बाद में इन्हें व्यंग्य रूप में टोरी संज्ञा प्राप्त हुई, तथा प्रार्थी दल को ह्विग संज्ञा।
**अभिषेक शर्मा** (जन्म ०४ सितंबर २०००) एक भारतीय क्रिकेट खिलाड़ी है। इन्होंने २५ फरवरी २०१७ को २०१६-१७ विजय हजारे ट्रॉफी में  पंजाब के लिए अपने लिस्ट ए क्रिकेट की शुरुआत की। इन्होंने ६ अक्टूबर २०१७ को रणजी ट्रॉफी 2017-18 में पंजाब के लिए अपना पहला प्रथम श्रेणी क्रिकेट मैच खेला था। दिसंबर २०१७ में, उन्हें न्यूजीलैंड में आयोजित 2018 आईसीसी अंडर-19 क्रिकेट विश्व कप के लिए भारत की टीम में शामिल किया गया था। इन्होंने अपने आईपीएल के पहले ही मैच में रॉयल चैलेंजर्स बैंगलोर के खिलाफ ४६ रनों की नाबाद पारी खेली थी। अभिषेक ने दिल्ली कैपिटल्स से अपना आईपीएल का डेब्यू किया था. जब की 2018 में अभिषेक को सनराइज़र्स हैदराबाद ने खरीद लिए अब अभिषेक सनराइज़र्स हैदराबाद की तरफ से आईपीएल खेल रहे है

सन्दर्भ
-------

1. ↑  "Abhishek Sharma". *ईएसपीएन क्रिकइन्फो*. मूल से 26 फ़रवरी 2017 को पुरालेखित. अभिगमन तिथि 26 February 2017.
2. ↑  "Vijay Hazare Trophy, Group A: Punjab vs Vidharbha at Delhi, Feb 25, 2017". *ईएसपीएन क्रिकइन्फो*. अभिगमन तिथि 26 February 2017.[*मृत कड़ियाँ*]
3. ↑  "Group D, Ranji Trophy at Dharamsala, Oct 6-9 2017". *ईएसपीएन क्रिकइन्फो*. अभिगमन तिथि 6 October 2017.
वेनेज़ुएला में 2019 में अतिस्फीति के दौरान सड़क पर पड़ी वेनेज़ुएली मुद्रा
वेनेजुएला में अतिस्फिति, उस समय को दर्शाता है जिस बीच मुद्रा ने अपनी 90% मूल्य खो दी (औसत 301-दिन रोलिंग, उलटा लॉगरिदमिक स्केल)।
अर्थशास्त्र में **अतिस्फीति** या **हाइपरइनफ्लेशन** (hyperinflation) बहुत अधिक और तेज़ी से बढ़ती मुद्रास्फीति (महंगाई) की स्थिति को कहते है। यह मुद्रा के वास्तविक मूल्य को तेज़ गति से गिराती है, क्योंकि अधिकांश माल और सेवाओं की कीमतों में बेताहाशा वृद्धि होने लगती है। अतिस्फीति की हालात में लोगों को भयंकर आर्थिक कठिनाईयों का सामना करना पड़ता है और अपने बचाव के लिए वह आमतौर पर देश की मुद्रा को छोड़कर किसी अधिक स्थिर विदेशी मुद्रा को अपनाने के लिए विवश हो जाते है।

आमतौर पर किसी देश में अतिस्फीति की दशा उस देश की सरकार द्वारा मुद्रा आपूर्ति में तेज़ी से वृद्धि करने से होती है, यानि अगर देश की सरकार जनता पर कर में कम पैसा कमाए और खर्चा बहुत रखे तो इस कमी को पूरा करने के लिए वह मुद्रा छापती है और इस से जनता पर महंगाई बढ़ने लगती है। यह सरकार के मंत्रियों में आर्थिक अज्ञान से होता है, जिसमें सरकार को लगता है कि लोक-कल्याण के लिए वह अपनी आय और देश की अर्थव्यवस्था के आकार से कहीं अधिक पैसा छापकर खर्चा कर सकती है। कभी-कभी सरकार अपनी आर्थिक अयोग्यता के कारण इतना ऋण ले लेती है कि उसका ब्याज चुकाने के लिए भी उसे मुद्रा छापने पर मजबूर होना पड़ता है।

इन्हें भी देखें
---------------

* मुद्रा (विनिमय माध्यम)
* मुद्रा आपूर्ति

सन्दर्भ
-------

1. ↑  O'Sullivan, Arthur; Steven M. Sheffrin (2003). *Economics: Principles in action*. Upper Saddle River, New Jersey 07458: Pearson Prentice Hall. पपृ॰ 341, 404. आई॰ऍस॰बी॰ऍन॰ 0-13-063085-3.सीएस1 रखरखाव: स्थान (link)
2. ↑  Where's the Hyperinflation? Archived 2018-08-02 at the Wayback Machine, Forbes.com, 2012
सेंवढ़ा मध्यप्रदेश के दतिया की जिले एक बेहद ही खुबसूरत जगह है, जहां आप दतिया के रास्ते और ग्वालियर के रास्ते भी जा सकते है...सेवढ़ा का दूसरा नाम सनकुआ धाम भी है कहा जाता है कि इसी सनकुआ धाम पर सिंध नदी के किनारे ब्रह्मा जी के 4 पूत्रों ने तपस्या की थी उनके नाम थे सनक, सनंदन,सनातन, सनत कुमार। 

सेंवढ़ा दतिया का धुआँ धार
एक आम मान्यता है कि इसी सिंध नदी को भारत के सभी तीर्थों का भांजा भी कहा जाता है. 

इसलिए इस नदी में स्नान करने की अपनी एक अगल महत्ता है 

सेवढ़ा में घूमने के लिए एक खूबसूरत किला और सिंध नदी के किनारे वन खडेशवर शिव मंदिर श्री दारकाधीश मंदिर काली मंदिर बड़े हनुमान गणेश मंदिर है 

यहाँ शांत बातावरण के बीच खूबसूरत झरने दूध धारा गोमुख से गिरता पानी शिव मंदिर पर गिरती दुग्ध धारा कई प्राकृतिक गुफाएँ मंदिर दर्शनीय हैं ।इसे दतिया का भेडाघाट कहते है 

नदी में नाव से भ्रमण कर सकते हैं ।बीच नदी में कई मंदिर बने है ।
परतदार चट्टानों से घिरी नदी मनोरम लगतीं हैं नदी के कुंड क्षेत्र की गहराई असीमित है।
परतदार चट्टानों से लोग पानी में ऊँचाई से गोता मारते हैं 
राजपरिवार की कई क्षत्रिया नदी किनारे बनी है 
उमेश जबलपुरी 

और एक आम मान्यता है कि इसी सिंध नदी को भारत के सभी तीर्थों का भांजा भी कहा जाता है. इसलिए इस नदी में स्नान करने की अपनी एक अगल महत्ता है
सेवढ़ा में घूमने के लिए एक खूबसूरत किला और सिंध नदी के किनारे है...जहां आपको एक शांत बातावरण के साथ एक खूबसूरत झरने दूध धार की तरह दिखता है। नदी में नाव के द्वारा भ्रमण का आनंद भी लिया जा सकता है। नदी के कुंड क्षेत्र की गहराई का आंकलन नहीं किया जा सका है क्योंकि इसे असीमित माना गया है।
**एस॰ गुरुमूर्ति** या **स्वामिनाथन गुरुमूर्ति**एक खोजी पत्रकार और चार्टर्ड एकाउंटेंट हैं। पढ़ाई से चार्टर्ड अकाउंटेंट गुरुमूर्ति इंडियन एक्सप्रेस के मालिक रामानाथ गोयनका के सलाहकार रह चुके हैं। गोयनका 72 साल के हुआ करते थे और गुरुमूर्ति 27 साल के। गोयनका ने ही गुरुमूर्ति को धीरूभाई अंबानी की तेज तरक्की की पड़ताल करने के काम में लगाया था। गुरुमूर्ति इस काम में बहुत कामयाब रहे और रिलायंस को असलियत उजागर होने से कई परेशानियों का सामना करना पड़ा था। गुरुमूर्ति का चरित्र मणिरत्नम की फिल्म गुरु में भी पत्रकार श्याम के रूप में सामने आता है। गुरु में गुरुमूर्ति की भूमिका को अभिनेता माधवन ने निभाया है।

बोफोर्स मामले में गुरुमूर्ति
----------------------------

बोफोर्स के मामले में भी गुरुमूर्ति की खोजी पत्रकारिता जासूसी के उच्चतम स्तर पर पहुंच गई थी। उन्होंने भारत सरकार की नाक में दम कर दिया और परिणाम स्वरूप जेल भी गए। 

गुरुमूर्ति आज हमारे बीच एक ऐसे पत्रकार के रूप में हैं, जिन्हें आदर्श माना जा सकता है। हालांकि पत्रकार उन्हें चार्टर्ड अकाउंटेंट ज्यादा मानते हैं, जबकि चार्टर्ड अकाउंटेंट उन्हें पत्रकार के रूप में देखते हैं। स्वदेशी जागरण मंच के एक संयोजक और एक शुद्ध भारतीय चिंतक के रूप में गुरुमूर्ति आदर के प्रतीक हैं। गुरुमूर्ति एक चिंतक के रूप में दूसरों को सहज ही यह अहसास कराते हैं कि भारतीय होना अपने आप में एक उपलçब्ध है और भारतीय संस्कृति व परिवार व्यवस्था का कोई सानी नहीं है।

बाहरी कड़ियाँ
-------------

* मंदी का हौवा मीडिया की उपज[*मृत कड़ियाँ*]
* आधिकारिक वेबसाइट
**सैफुद्दीन कुटज़** : मिस्र और सीरिया के बहरी मामलुक सुल्तानों के तीसरे सुल्तान बने जिन्होंने 1259 से 1260 तक शासन किया।

उनके नेतृत्व में, नौसैनिक ममलुक्स ने ऐन जलुत की लड़ाई में मंगोलों को निर्णायक रूप से हरा दिया - हालाँकि कात्ज़ का शासनकाल छोटा था, वह इस्लामी दुनिया में सबसे लोकप्रिय मामलुक सुल्तानों में से एक है - उसे सुल्तान अल-मुजफ्फर की उपाधि दी गई थी - द ऐन जालुत के बाद, 24 अक्टूबर, 1260 को रुकनुद्दीन बेबर्स द्वारा हत्या कर दी गई और सरकार पर अधिकार कर लिया था।

प्रारंभिक जीवन
--------------

कुट्ज़ का प्रारंभिक जीवन काफी अस्पष्ट है। कुछ इतिहासकारों का कहना है कि कुट्ज़ को एक मंगोल आक्रमण के दौरान पकड़ लिया गया था और सीरिया में एक मिस्र के ग़ुलाम व्यापारी को बेच दिया गया था - इस मिस्र के दास व्यापारी ने फिर कुट्ज़ को जिसे बेचा गया वो ख़्वारिज़्म शाही साम्राज्य के शासक परिवार से ताल्लुक रखता था - मामलुकों के बीच जल्द ही वह अपनी क्षमताओं के कारण प्रगति करने लगा और उच्च पदों पर पहुंचा।

मृत्यु
------

काहिरा वापस जाते समय, सालिहियाह में एक शिकार अभियान के दौरान कुतुज की हत्या कर दी गई थी ।
कुतुज को पहले अल-कुसैर शहर में दफनाया गया था और फिर मिस्र के काहिरा में एक कब्रिस्तान में दोबारा दफनाया गया था।

इन्हें भी देखें
---------------

ग़ज़नवी साम्राज्य

ख्वारिज्मी साम्राज्य

दिल्ली ग़ुलाम राजवंश

सन्दर्भ
-------

1. ↑  Shayyal, p. 115/vol. 2
2. ↑  Al-Maqrizi, p. 507/vol. 1
3. ↑  Mawsoa
4. ↑  Holt et al. p. 215
अमेरिकी राष्ट्रपति डोनाल्ड ट्रम्प 'कार्यकारी आदेश 13769' पर हस्ताक्षर करते हुए
कार्यकारी आदेश से प्रभावित देश
27 जनवरी 2017 को अमेरिकी राष्ट्रपति डोनाल्ड ट्रम्प ने '**संयुक्त राज्य अमेरिका में विदेशी आतंकवादी प्रवेश से राष्ट्र की सुरक्षा'** (अंग्रेजी:Protecting the Nation from Foreign Terrorist Entry into the United States) नामक 'कार्यकारी आदेश 13769' पर हस्ताक्षर किए। यह आदेश बड़े पैमाने पर मध्य पूर्व और अफ्रीका के कई देशों से पर्यटकों और व्यक्तियों के आव्रजन को प्रतिबंधित करता है। यह आदेश **अमेरिका शरणार्थी प्रवेश कार्यक्रम** (USRAP) को 120 दिनों के लिए निलंबित करने के साथ ही लीबिया, ईरान, इराक, सोमालिया, सूडान, सीरिया और यमन के लोगों का अमेरिका में प्रवेश 90 दिनों के लिए प्रतिबंधित करता है भले ही उनकी वीजा या स्थायी निवास की स्थिति कुछ भी हो, हालांकि अपवाद स्वरूप कुछ मामलों में मामला-दर-मामला आधार पर निर्णय लिया जा सकता है। इस आदेश के कारण 28 जनवरी, 2017 को, एक अनुमान के अनुसार 100-200 यात्रियों को विभिन्न अमेरिकी हवाई अड्डों पर हिरासत में लिया गया, और सैकड़ों को अमेरिका जाने वाली उड़ानों में सवार होने से रोका गया।

आदेश को अंतरराष्ट्रीय स्तर पर आलोचना का शिकार होना पड़ा, न्यूयॉर्क के जॉन एफ कैनेडी अंतरराष्ट्रीय हवाई अड्डे में और अन्य अमेरिकी हवाई अड्डों पर विरोध प्रदर्शन हुए, और अमेरिकन सिविल लिबर्टीज यूनियन (ACLU) ने इसके खिलाफ एक मुकदमा दायर किया।

28 जनवरी, 2017 को एक संघीय अदालत ने आदेश के कुछ हिस्सों पर अस्थायी रूप से रोक लगा दी, लेकिन अदालत ने न तो प्रभावित लोगों के देश में आने के बारे में कुछ कहा है न ही इसकी संवैधानिकता को लेकर कोई सवाल उठाया है। 29 जनवरी, 2017 को एक और संघीय अदालत ने अस्थायी रूप से उन सभी प्रभावित लोगों की गिरफ्तारी पर रोक लगा दी जो इस आदेश की अनुपस्थिति में कानूनी रूप से संयुक्त राज्य अमेरिका में प्रवेश करने के अधिकारी थे।

सन्दर्भ
-------

बाहरी कड़ियाँ
-------------
**साधु सीताराम दास** (जन्म:1883) एक भारतीय क्रांतिकारी थे। वह पहले व्यक्ति थे जिन्होंने बिजौलिया आंदोलन में किसानों का नेतृत्व किया। साधु सीताराम दास को बिजौलिया किसान आंदोलन का जनक माना‌ जाता हैं।

प्रारंभिक जीवन
--------------

**सीताराम दास** जी का जन्म बिजौलिया के बैरागी परिवार में १८८३ में हुआ था। उन्होंने अपनी प्राथमिक शिक्षा बिजौलिया में पूरी की और फिर उच्च शिक्षा के लिए बनारस चले गए। उन्होंने 1905 में बिजौलिया में एक मित्र मंडल (फ्रेंड्स एसोसिएशन) शुरू किया, और इसके माध्यम से ब्रिटिश भारत में राष्ट्रवादी आंदोलन के बारे में प्रचार किया गया। **सीताराम दास** ने इसे 1907 में बंद कर दिया, जब उन्होंने **राव** (बिजौलिया के सरदार) के साथ एक पद संभाला लेकिन असहमति के कारण 1908 में इस पद से इस्तीफा दे दिया। फिर उन्होंने आयुर्वेदिक चिकित्सा का अभ्यास किया, जिससे वह किसानों के संपर्क में आ गए। एक किसान का उन्होंने इलाज किया, उस किसान से सीतारामदास को उनके उत्पीड़न के बारे में पता चला और वे उनकी दुर्दशा के बारे में अधिक जानकारी प्राप्त करने के लिए गांवों का दौरा करने लगे। और सीताराम दास ने अपना पूरा जीवन गरीब किसानों के शोषण के खिलाफ आवाज उठाने के लिए समर्पित कर दिया।

बिजौलिया आंदोलन और साधु सीताराम दास
-----------------------------------

बिजौलिया आजादी से पहले मेवाड़ का हिस्सा था। स्वतंत्रता संग्राम के दौरान कस्बे में किसान आंदोलन ने आम आदमी की शक्ति की कहानी सुनाई। यह आंदोलन 1897 में साधु सीताराम दास के नेतृत्व में शुरू हुआ था। साधु सीताराम दास ने मेवाड़ के शाही दरबार में आम आदमी (ज्यादातर गरीब किसान) की आवाज उठाने की कोशिश की। नेतृत्व के आधार पर बिजौलिया आंदोलन को तीन चरणों में वर्गीकृत किया जा सकता है। पहले चरण (1897-1914) का नेतृत्व साधु सीताराम दास ने किया था। मार्च १९१३ में साधु सीताराम दास के नेतृत्व में लगभग १००० किसानों ने जागीरदार के सामने अपनी शिकायतें प्रस्तुत कीं और जब उन्होंने किसानों को देखने से इनकार कर दिया, तो किसानों ने भूमि पर खेती नहीं करने का फैसला किया। 1913-1914 के वर्षों में बिजौलिया भूमि को परती छोड़ दिया गया था। १९१५ में उनकी मुलाकात विजय सिंह पथिक से हुई और वे पहली मुलाकात में ही विजय सिंह पथिकसे प्रभावित हुए। साधु सीताराम दास ने विजय सिंह पथिक को बिजौलिया के किसान आंदोलन का नेतृत्व करने के लिए कहा। 1915 में सीताराम दास ने विजय सिंह पथिक को अग्रणी किसानों की जिम्मेदारी दी। इसके कारण बिजौलिया आंदोलन के अगले चरण (1916–23) का नेतृत्व विजय सिंह पथिक ने किया।

इन्हें भी देखें
---------------

* विजय सिंह पथिक
* बिजोलिया किसान आन्दोलन

सन्दर्भ
-------

1. ↑  Sharma, Brij Kishore (1990). *Peasant Movements in Rajasthan, 1920-1949* (अंग्रेज़ी में). Pointer Publishers. आई॰ऍस॰बी॰ऍन॰ 978-81-7132-024-0.
2. ↑
3. ↑  Kanakk, Atul (2020-10-11). "Bijolia's resonance". *The Hindu* (अंग्रेज़ी में). आइ॰एस॰एस॰एन॰ 0971-751X. अभिगमन तिथि 2021-05-27.
**साधारण ब्राह्म समाज** ( बांग्ला: *সাধারণ ব্রাহ্ম সমাজ, Shadharôn Brahmô Shômaj* ) क्रमशः 1866 और 1878 में ब्रह्म समाज में विद्वानों के मतभेद के परिणामस्वरूप गठित ब्रह्मवाद का एक विभाजन है। 

15 मई, 1878 को कलकत्ता के टाउन हॉल में आयोजित एक सार्वजनिक ब्राह्म बैठक (बंगाली कैलेंडर का दूसरा ज्येष्ठ 1284) में साधारण ब्राह्म समाज का गठन किया गया था। बैठक में महर्षि देवेंद्रनाथ ठाकुर के एक पत्र ने नए समाज की सफलता के लिए आशीर्वाद दिया और प्रार्थना की। अपनी नींव के समय साधरण ब्रह्म समाज का नेतृत्व ब्राह्म समाज में सार्वभौमिक रूप से सम्मानित तीन पुरुषों ने किया था। वे थे आनंद मोहन बोस, शिवनाथ शास्त्री और उमेश चंद्र दत्ता। उन तीनों में से आनंद मोहन बोस उस समय 31 वर्ष से अधिक के सबसे कम उम्र के थे, फिर भी उन्हें मामलों के प्रमुख के पद पर रखा गया। 

1898 में दक्षिण भारत के भी कई हिस्सों तक इसका प्रभाव पहुँच गया।

संदर्भ
------

* साधरण ब्रह्मो समाज = एक ईश्वर के उपासकों का सामान्य समुदाय।
* आंदोलन को मूल रूप से ब्रह्म सभा (या ब्रह्मण की सभा) के रूप में जाना जाता था।
* द्वारकानाथ टैगोर द्वारा व्यवस्थित चितपोर (जोरासांको) में एक नया परिसर।
* महर्षि देवेंद्र द्वारा 1843 में अपील ब्राह्मो समाज (या ब्राह्मण समुदाय) की शुरुआत की गई थी। नाथ। कलकत्ता ब्रह्म समाज के लिए ठाकुर। 1866 के प्रथम ब्रह्मोवाद ने ब्रह्मवाद की 2 आधुनिक शाखाओं का प्रतिपादन किया। "आदि ब्राह्मो समाज" और "साधरण ब्रह्म समाज" (पहले भारत का तत्कालीन ब्रह्म समाज)।

बाहरी कड़ियाँ
-------------

* साधरण ब्रह्मो समाज
* ब्रह्मो समाज.नेट
* एनसाइक्लोपीडिया ब्रिटानिका में ब्रह्म समाज

यह सभी देखें:
-------------

* RAO SAHIB DR. AYYATHAN GOPALAN AND BRAHMOSAMAJ OF KERALA
**स्वानहोम पार्क** डेनमार्क के ब्रैंडबी में एक क्रिकेट मैदान है। स्वानहोम क्रिकेट क्लब को ब्रैंडबी स्टेडियम के बगल में अपने मैदान से स्थानांतरित करने की आवश्यकता के बाद मैदान का निर्माण किया गया था, क्योंकि ब्रॉन्डी को एक नया स्टैंड बनाने की आवश्यकता थी जो जमीन पर अतिक्रमण कर लेता था। स्वानहोम पार्क का निर्माण 1999 में किया गया था और इसमें तीन क्रिकेट मैदान हैं। मैदान एक दूसरे को ओवरलैप करते हैं, इसलिए जब केंद्र की जमीन उपयोग में हो, तो किसी भी मैदान का उपयोग नहीं किया जा सकता है। मैदान सुविधाओं में एक उद्देश्य से निर्मित मंडप और इनडोर अभ्यास सुविधाएं भी शामिल हैं।

मैदान ने पहली बार एक्शन देखा जब डेनमार्क ने 1999 में पाकिस्तान इमर्जिंग प्लेयर्स की भूमिका निभाई। बाद में, 2005 में चेल्टनहैम और ग्लूसेस्टर ट्रॉफी में एक एकल लिस्ट ए मैच आयोजित किया गया था जब डेनमार्क ने नॉर्थम्पटनशायर खेला था। इस मैच में डेनमार्क को भारी हार का सामना करना पड़ा था. पहले बल्लेबाजी करते हुए, वे सिर्फ 56 रन पर आउट हो गए, जिसमें नॉर्थम्पटनशायर के चार्ल पीटरसन ने 8 ओवरों में 7/10 के आंकड़े लिए। जवाब में नॉर्थम्पटनशायर ने दो विकेट खोकर विजयी रन बना लिया। यह स्वानहोम पार्क और वास्तव में पूरे डेनमार्क में खेला जाने वाला एकमात्र प्रमुख पुरुष मैच बना हुआ है। 

नीदरलैंड, बरमूडा, फिनलैंड और नॉर्वे की राष्ट्रीय टीमों ने भी मैदान पर अंतरराष्ट्रीय मैच खेले हैं। मैदान ने जुलाई 2019 में पहली बार आधिकारिक ट्वेंटी 20 अंतर्राष्ट्रीय मैचों की मेजबानी की, जब फिनलैंड ने दो मैचों की श्रृंखला के लिए दौरा किया, जिसे डेनमार्क ने 2-0 से जीता।

सन्दर्भ
-------

1. ↑  "Ground profile: Svanholm Cricket Klub Ground, Brøndby". CricketArchive. अभिगमन तिथि 8 October 2011.
2. ↑  "About Svanholm Cricket Club". www.svanholm.cc. अभिगमन तिथि 8 October 2011.
3. ↑  "Ground profile: Svanholm Park, Brøndby". CricketArchive. अभिगमन तिथि 8 October 2011.
4. 1 2  "Other matches played on Svanholm Park, Brøndby". CricketArchive. अभिगमन तिथि 8 October 2011.
5. ↑  "List A Matches played on Svanholm Park, Brøndby". CricketArchive. अभिगमन तिथि 8 October 2011.
6. ↑  "Denmark v Northamptonshire, 2005 Cheltenham & Gloucester Trophy". CricketArchive. अभिगमन तिथि 8 October 2011.
**सैनिक** 1993 में बनी हिन्दी भाषा की एक्शन फिल्म है। इसमें अक्षय कुमार, अश्विनी भावे, रॉनित रॉय और फरहीन मुख्य भूमिका में है।

संक्षेप
-------

यह फिल्म लेफ्टिनेंट सूरज दत्त (अक्षय कुमार) नामक एक सैनिक के बारे में है, जो कर्नल यशपाल दत्त (रि.) (अनुपम खेर) का पुत्र है। सूरज महिला कॉलेज में अपनी बहन मिनी से मिलने जाता है जहाँ उसकी मुलाकात अल्का (अश्विनी भावे) से होती है और उन्हें एक-दूसरे से प्यार हो जाता है। वे जल्द ही शादी कर लेते हैं, लेकिन सूरज को एक साल के लिये किसी मिशन के लिए बुलाया जाता है। जब वह दूर होता है तो एक संदेश आता है कि सूरज मारा गया है। मिनी, अल्का और यशपाल प्रत्येक को इसके बारे में पता चलता है, लेकिन वह एक-दूसरे को नहीं बताते क्योंकि उन्हें लगता है दूसरा यह नहीं सुन पाएगा। इस बीच, मिनी विजय (रॉनित रॉय) से शादी करने वाली है, लेकिन उसकी शादी के दिन उसका अपहरण कर लिया जाता है। सूरज के आश्चर्यजनक पुनरुत्थान के साथ (जो अभी तक जीवित था) फिल्म समाप्त होती है। वह मिनी को बचाता है और सब फिर से मिल जाते हैं।

मुख्य कलाकार
------------

* अक्षय कुमार - लेफ्टिनेंट सूरज दत्त
* अश्विनी भावे - अल्का
* फरहीन - मिनी दत्त
* आलोक नाथ - बिहारी काका
* रंजीत - गजराज चौधरी
* अनुपम खेर - सेवानिवृत्त कर्नल यशपाल दत्त
* रॉनित रॉय - विजय घई
* लक्ष्मीकांत बेर्डे - गुड्डू
* सतीश शाह - अल्का के पिता
* गुड्डी मारुति - गुड्डी
* हरीश पटेल - गुड्डी के पिता
* मैक मोहन - प्राइवेट रंजीत
* नवनीत निशान - रेखा
* पंकज बैरी - पंकज चौधरी

संगीत
-----

संगीतकार - नदीम-श्रवण
गीतकार - समीर
कुमार सानु द्वारा गाए गए गीत "जाम वो है", "मेरी वफाएँ याद करोगे" और "कितनी हसरत है हमें" सदाबहार गीत हैं जो अभी भी भारतीय दर्शकों के बीच बहुत लोकप्रिय हैं।

| क्रम # | शीर्षक | गायक |
| --- | --- | --- |
| 1 | "कितनी हसरत है हमें" | कुमार सानु, साधना सरगम |
| 2 | "मेरी वफाएँ याद करोगे" | कुमार सानु, आशा भोंसले |
| 3 | "जाम वो है" | कुमार सानु |
| 4 | "हमको हुआ है प्यार" | विनोद राठोड़, अलका याज्ञिक |
| 5 | "बाबुल का घर" | कुमार सानु, अलका याज्ञिक |
| 6 | "है मेरी साँसों में" | सुहासिनी |

नामांकन और पुरस्कार
-------------------

सन्दर्भ
-------

1. ↑  "कभी शादी कर US चली गई थी अक्षय की ये हीरोइन, फिर लौटना पड़ा इंडिया". *दैनिक भास्कर*. 30 जून 2017. मूल से 18 जून 2018 को पुरालेखित. अभिगमन तिथि 18 जून 2018.

बाहरी कड़ियाँ
-------------

* *सैनिक*  इंटरनेट मूवी डेटाबेस पर
सैन क्रिस्टोबाल की मुख्य सड़क**सैन क्रिस्टोबाल** (चैथम) द्वीप का नाम नाविकों के संरक्षक संत "सेंट क्रिस्टोफर" के नाम पर रखा गया है। द्वीप का अंग्रेजी नाम चैथम, विलियम पिट, चैथम के पहले अर्ल के नाम पर रखा गया है। 558 वर्ग किलोमीटर (215 वर्ग मील) के क्षेत्रफल वाले सैन क्रिस्टोबाल का उच्चतम बिंदु है 730 मीटर (2395 फीट) ऊँचा है। गैलापागोस द्वीपसमूह के सभी द्वीपों में सैन क्रिस्टोबाल वो पहला द्वीप था जिस पर चार्ल्स डार्विन ने अपनी बीगल की यात्रा के दौरान उतरा था। इस द्वीप पर फ्रिगेट पक्षी, जलसिंह, विशाल कछुए, नीले और लाल पैरों वाले बूबी पक्षी, रेखीयपक्षी, समुद्री गोह, डॉल्फिन, अबाबील-पुच्छ गल पाये जाते हैं। इसकी वनस्पति में मेंकैलेंड्रिनिया गैलापागोस (Calandrinia galapagos), लैकोकार्पस डर्विनी (Lecocarpus darwinii) और लिग्नम वाईटी (Lignum vitae) शामिल हैं। द्वीप समूह की ताजे पानी की सबसे बड़ी झील लैगूना ई1 जंको सैन क्रिस्टोबाल की उच्चभूमि में स्थित है। गैलापागोस प्रांत की राजधानी, प्यूर्टो बैक्यूरिज़ो मोरेनो द्वीप के दक्षिणी सिरे पर स्थित है।

सन्दर्भ
-------

चित्र दीर्घा
------------

* प्यूर्तो बैक्वेरीजो़ मोरेनोप्यूर्तो बैक्वेरीजो़ मोरेनो
* 
* मुख्य सड़कमुख्य सड़क
* हवाई अड्डाहवाई अड्डा
* गिरिजाघर के सामने सड़क के बीचोंबीच एक पेड़गिरिजाघर के सामने सड़क के बीचोंबीच एक पेड़
* 
* 
* पर्यटक सागरतट पर जलसिंहों के साथपर्यटक सागरतट पर जलसिंहों के साथ
* 
*
**हरछठ पूजा** ( हलषष्ठी) यह त्यौहार भादों कृष्ण पक्ष की छठ को मनाया जाता है। इसी दिन श्री कृष्ण के बड़े भाई बलराम का जन्म हुआ था।

व्रत की पात्रता
---------------

यह व्रत पुत्र अवाम पुत्रवती दोनों महिलाएं करती है इसके अलावा गर्भवती और संतान प्राप्ति की इच्छा रखने वालीं महिलाएं भी इस व्रत को करती है 
छत्तीसगढ़ में महिलाएं बृहद रूप में इसकी पूजा करती है. मध्य प्रदेश और उत्तर प्रदेश मे भी महिलाएं इस पूजा को करती हैं ।

व्रत में खाद्य पदार्थ
---------------------

इस व्रत में पेड़ों के फल बिना बोया अनाज jaise pashar chawal आदि खाने का विधान है।केवल पड़िया (भैंस का बच्चा ) वाली भैंस का दूध।

पूजन का विधान
-------------

यह पूजन सभी पुत्रवती महिलाएं (सौभाग्यवती और विधवा ) करती हैं। यह व्रत पुत्रों की दीर्घ आयु और उनकी सम्पन्नता के लिए किया जाता है। इस व्रत में महिलाएं प्रति पुत्र के हिसाब से छह छोटे मिटटी या चीनी के वर्तनों में पांच या सात भुने हुए अनाज या मेवा भरतीं हैं। जारी (छोटी कांटेदार झाड़ी) की एक शाखा ,पलाश की एक शाखा और नारी (एक प्रकार की लता ) की एक शाखा को भूमि या किसी मिटटी भरे गमले में गाड़ कर पूजन किया जाता है। महिलाएं पड़िया वाली भैंस के दूध से बने दही और महुवा (सूखे फूल) को पलाश के पत्ते पर खा कर व्रत का समापन करतीं हैं। उत्तर प्रदेश के कुछ जगहों पर दीवार पर छट माता बना कर भी पूजा की जाती है ।

बाहरी कड़ियाँ
-------------

* बलदाऊ जयंती आज, संतान प्राप्ति के लिए करें ये व्रत
**सोफिया मार्गरीटा Vergara Vergara** (स्पानी उच्चारण: [soˈfi.a βerˈɣaɾa]; जन्म 10 जुलाई, 1972) एक कोलंबियाई-अमेरिकी अभिनेत्री और मॉडल है।

प्रारंभिक जीवन
--------------

वरगारा का जन्म बारान्किया के एक रोमन कैथोलिक परिवार में हुअा। उनकी माँ के साथ, मार्गरीटा वरगारा डी वरगारा, एक गृहिणी थी, और उनके पिता, हूलियो एनरिक वरगारा रोबायो मांस उद्योग के लिए एक मवेशी थे। वरगाराा शुरू में दंत चिकित्सा के अध्ययन के तीन साल  [[कोलम्बिया]] में एक विश्वविद्यालय में गयी, लेकिन  डिग्री मिलने से दो सेमेस्टर पेहले, मॉडलिंग के अवसरों के चलते उन्होने पढाई छोड़ दी। वह बाद में स्थानांतरित करने के लिए मियामी, फ्लोरिडा, छोड़ने के पीछे अशांति कोलम्बिया में, जहां उसके बड़े भाई राफेल हत्या कर दी गई थी में 1998 के दौरान अपहरण करने का प्रयास है। उसके चचेरे भाई और अपनाया बहन, सैंड्रा, यह भी एक टेलीविजन अभिनेत्री संयुक्त राज्य अमेरिका में.

इन्हें भी देखें
---------------

* केली कोको
* डकोटा जॉनसन
* केट विंसलेट
* कोबी स्मल्डर्स
* जेनिफ़र एनिस्टन
* केट अप्टन
* स्कार्लेट जोहानसन

सन्दर्भ
-------

1. ↑  "फोर्ब्स: 400 करोड़ की कमाई के साथ स्कारलेट जोहानसन टॉप पर, लिस्ट में कोई भी भारतीय अभिनेत्री नहीं".
**अनुपमा परमेश्वरन** भारतीय फिल्म अभिनेत्री हैं, जो कई दक्षिण भारतीय फिल्मों में काम कर चुकी हैं। इनमें तमिल, तेलुगु, मलयालम और कन्नड फिल्में शामिल हैं। इन्हें इनके पहली फिल्म *प्रेमम्* (2015) में इनके किरदार के कारण काफी जाना जाता है। अनुपमा दमदार खिलाड़ी(2018) में मुख्य भूमिका में नज़र आयीं थी। अनुपमा का जन्म 18 फरवरी 1996 को हुआ था।

अभिनय
-----

अनुपमा ने अपने अभिनय के सफर की शुरुआत सह-कलाकार निविन पौली के साथ *प्रेमम* (2015) नाम की एक मलयालम भाषा में बनी फिल्म के साथ की थी, जो पैसे कमाने में सफल रही थी। इस फिल्म के बाद इन्हें एक और मलयालम फिल्म, *जेम्स एंड एलिस* (2016) में काम करने का मौका मिला। इस फिल्म में इनके साथ पृथ्वीराज सुकुमारन भी मुख्य किरदार निभा रहे थे।

सन्दर्भ
-------

1. ↑  "Anupama Parameswaran shares her favourite scene with late Puneeth Rajkumar; says, "Appu sir, meet you on the other side"". *The Times of India* (अंग्रेज़ी में). 1 November 2021. अभिगमन तिथि 24 November 2021.
2. ↑  "Kurup: Tovino Thomas says 'Chacko was destined' to be played by him, Dulquer Salman calls it 'mother of all cameos'". *The Indian Express* (अंग्रेज़ी में). 16 November 2021. अभिगमन तिथि 24 November 2021.

बाहरी कड़ियाँ
-------------
घाना में पानी बोरिंग सुविधा को पुनः क्रियांवित करने के प्रयास में लगे कर्मचारी तथा पड़ोसी नगर से जमा स्वयंसेवक

  

**सहायतापूर्ण बरताव** उन स्वेच्छापूर्वक कार्यों को कहा जाता है जो दूसरों की मदद के लिए उठाए जाते हैं जिसमें किसी लाभ की सोच हो सकता है कि शामिल हो और हो सकता है कि नहीं। यह एक प्रकार का समाज-समर्थक बरताव है (जैसे कि ऐसा कोई भाई कार्य जिस में कि किसी व्यक्ति या व्यक्ति-समूह की सहायता या राहत पहुँचाने का कार्य  जैसेकि किसी सुविधा का साझा करना, दिलासा देना, कठिन परिस्तिथि से बचान या किसी और और रूप में सहायता करना)।

सहायता कभी मध्यस्थता के रूप में भी हो सकती है।

सन्दर्भ
-------

1. ↑  Eisenberg, N. & Mussen, P. H. (1989). *The Roots of Prosocial Behavior in Children.* Cambridge: Cambridge University Press. ISBN 0-521-33771-2.
2. ↑  Siegler, R. (2006). *How children develop, exploring child development student media tool kit & Scientific American Reader to accompany how children develop.* New York: Worth Publishers. ISBN 0-7167-6113-0.
3. ↑  "883 Sampurna Gandhi Vaadmay Vol-61; (1935)
**सारा कॉलरिज** (23 दिसम्बर 1802 – 3 मई 1852) एक अंग्रेजी लेखक और अनुवादक थी। वह शमूएल टेलर कॉलरिज और उसकी पत्नी सारा फ्रिक्क्र का तीसरा बच्चा और इकलौती बेटी थी।

प्रारंभिक जीवन
--------------

कॉलरिज का जन्म ग्रेटा हॉल, केशविक में हुआ था।
यहां 1803 के बाद, कॉलरिज जन, रॉबर्ट साउथी और उनकी पत्नी (श्रीमती कॉलिरिज की बहन), और श्रीमती लोवेल (दूसरी बहन), क्वेकर कवि, रॉबर्ट लोवेल की विधवा, सभी एक साथ रहते थे; लेकिन कॉलिरिज अक्सर घर से दूर होती थी; और अंकल साउथी एक पैटरफैमिलिया (रोमन परिवार में सभ से बजुर्ग मर्द) थे। ग्रासमेर में वर्ड्सवर्थ्स उनके पड़ोसी थे। 

सारा के बेटे हर्बर्ट Coleridge
वर्ड्सवर्थ, अपनी कविता, *ट्राएड* में हमें एक विवरण, या सारा कॉलरिज के शब्दों में कविता में तीन लड़कियों: उनकी बेटी डोरा, एडिथ साउथी और सारा कोलेरीज, जो तीनों में से सबसे आखिर में है, हालांकि सबसे बढ़ी थी,  की प्रशंसा छोड़ गए हैं।ग्रेटा हॉल सारा कोलेरिज की शादी तक उसका घर था; और केवल छोटी लेक कालोनी उसे अपना स्कूल लगता है।साउथी द्वारा निर्देशित, और उसके आदेश में पर्याप्त पुस्तकालय के साथ, उसने मुख्य ग्रीक और लैटिन क्लासिक्स पढ़े, और इससे पहले कि वह पच्चीस की होती उसने  फ्रांसीसी, जर्मन, इतालवी और स्पेनिश भी सीख लिया था

कैरियर
------

सारा की बेटी एडिथ Coleridge
1822 में, सारा कोलेरिज ने एबिपोन का लेखा, मार्टिन डॉब्रिज़फफर के तीन बड़े खंडों में एक अनुवाद का प्रकाशन किया, जो साउथी के टेल ऑफ़ प्रेगनेंसी के संबंध में किया गया था, जिसे डोबरिज़ॉफ़फर के संस्करणों ने उसे सुझाया था;और साउथी अपनी भतीजी, अनुवादक (काण्ड, तृतीय, श्लोक 16) को बताता है यहाँ वह खुशी के बारे बोलता है,जो उसने महसूस की होती अगर 

> …वह मर्लिन के ग्लास में देख सकता   
>  जिनके द्वारा उसकी भारी किताबों को अपनी जबान बोलना सिखाया गया था।
>

नोट
---

1. ↑  Barbeau p. 1.
2. 1 2 3  Chisholm 1911.
3. ↑  Garnett 1887.
4. ↑  Barbeau p. 10.
5. ↑  Barbeau p. 13.
```
सारा बिसेल(१९३२-१९९६), एक भौतिक मानवविज्ञानी है और शास्त्रीय पुरातत्विद थे, जों कि हर्कुलानियम नामक भूमाध्येसागारिये तटीय शहर(जों कि ७९ ई में माउंट वेसुविओउस के विस्फोट में से तबाह हो गया था) शुरूआती वैज्ञानिक अनुसन्धान में महत्वपूर्ण भूमिका निभाई। कंकाल के रासायनिक और शारीरिक विश्लेषण में उनके अग्रणी काम से प्राचीन जनसंख्या के पोषण और स्वास्थ्य में नई अंतर्दृष्टि उत्पन्न हुई। इससे पेलोडेमोग्राफी के क्षेत्र में बहुत मदद हुई। 
```

जीवन और काम
-----------

डॉ बिसेल पश्चिमी पेंसिलवानिया में बड़ी हुई थी। उन्होंने पिट्सबर्ग में कार्नेगी-मेलॉन यूनिवर्सिटी से पोषण और जैव रसायन में स्नातक की डिग्री के साथ स्नातक किया। उन्होंने मायो क्लिनिक मेडिकल ओंकोलोगिस्ट, हेनरी बिसेल से शादी की १९६३ से रोचेस्टर के मिनेसोटा में रहने लगे। मिनेसोटा विश्वविद्यालय में, उन्होंने ग्रीक पुरातत्व में विशेषज्ञता के साथ शास्त्रीय क्षेत्रीय अध्ययन में मास्टर की डिग्री प्राप्त की, और पीएच.डी. शारीरिक नृविज्ञान में। उन्हें १९७७ में स्मिथसोनियन इंस्टीट्यूशन द्वारा फेलोशिप से सम्मानित किया गया और १९८१ से १९८८ तक स्मिथसोनियन इंस्टीट्यूशन और नेशनल ज्योग्राफिक सोसाइटी द्वारा वित्त पोषित स्वतंत्र शोध का आयोजन किया। वह मायो क्लिनिक में एक विसिटिंग वैज्ञानिक थे व स्मिथसोनियन इंस्टीटूट में एक रिसर्च एसोसिएट और फेलो थी। 
हरकुलैनीम में उनके काम ने प्राचीन स्वास्थ्य और पोषण पर एक प्राधिकरण के रूप में अपनी अंतरराष्ट्रीय ख्याति स्थापित की। 4 फरवरी १९९६ को सारा बिसेल का निधन हो गया।

पुरस्कार
--------

बकाया महिला विज्ञान, १९८८ (नेशनल जियोग्राफिक एक्स्प्लोरर का)।

सन्दर्भ
-------

.Rochester Post Bulletin, obit, Rochester, MN,(Tuesday, February 6, 1996.)
.National Geographic, Vol 162, No 6. "Buried Roman Town Give Up Its Dead," (December, 1982)
.National Geographic, Vol 165, No 5. "The Dead Do Tell Tales," (May, 1984)
."In the Shadow of Vesuvius" National Geo Special, (February 11, 1987)
."30 years of National Geographic Special," (January 25, 1995)
**अनुपम मिश्र** (१९४८–१९ दिसम्बर 2016) जाने माने लेखक, संपादक, छायाकार और गांधीवादी पर्यावरणविद् थे। पर्यावरण-संरक्षण के प्रति जनचेतना जगाने और सरकारों का ध्यानाकर्षित करने की दिशा में वह तब से काम कर रहे थे, जब देश में पर्यावरण रक्षा का कोई विभाग नहीं खुला था। आरम्भ में बिना सरकारी मदद के अनुपम मिश्र ने देश और दुनिया के पर्यावरण की जिस तल्लीनता और बारीकी से खोज-खबर ली है, वह कई सरकारों, विभागों और परियोजनाओं के लिए भी संभवतः संभव नहीं हो पाया है। उनकी कोशिश से सूखाग्रस्त अलवर में जल संरक्षण का काम शुरू हुआ जिसे दुनिया ने देखा और सराहा। सूख चुकी अरवरी नदी के पुनर्जीवन में उनकी कोशिश काबिले तारीफ रही है। इसी तरह उत्तराखण्ड और राजस्थान के लापोड़िया में परंपरागत जल स्रोतों के पुनर्जीवन की दिशा में उन्होंने महत्वपूर्ण काम किया है।

जन्म
----

इनका जन्म महाराष्ट्र के वर्धा में श्रीमती सरला मिश्र और प्रसिद्ध हिन्दी कवि भवानी प्रसाद मिश्र के यहाँ सन् 1948 में हुआ।

शिक्षा
------

यह दिल्ली विश्वविद्यालय से 1968 में संस्कृत में स्नातकोत्तर उपाधि प्राप्त हैं।

उत्तरदायित्व और सम्मान
----------------------

गांधी शांति प्रतिष्ठान दिल्ली में उन्होंने पर्यावरण कक्ष की स्थापना की। वह इस प्रतिष्ठान की पत्रिका गाँधी मार्ग के संस्थापक और संपादक भी थे। उन्होंने बाढ़ के पानी के प्रबंधन और तालाबों द्वारा उसके संरक्षण की युक्ति के विकास का महत्त्वपूर्ण काम किया था। वे २००१ में दिल्ली में स्थापित सेंटर फार एनवायरमेंट एंड फूड सिक्योरिटी के संस्थापक सदस्यों में से एक थे। चंडी प्रसाद भट्ट के साथ काम करते हुए उन्होंने उत्तराखंड के चिपको आंदोलन में जंगलों को बचाने के लिये सहयोग किया था। वह जल-संरक्षक राजेन्द्र सिंह की संस्था तरुण भारत संघ के लंबे समय तक अध्यक्ष रहे। २००९ में उन्होंने टेड (टेक्नोलॉजी एंटरटेनमेंट एंड डिजाइन) द्वारा आयोजित एक सम्मेलन को संबोधित किया था।

**आज भी खरे हैं तालाब** के लिए २०११ में उन्हें देश के प्रतिष्ठित जमनालाल बजाज पुरस्कार से सम्मानित किया गया। अनुपम मिश्र ने इस किताब को शुरू से ही कॉपीराइट से मुक्त रखा है।

१९९६ में उन्हें देश के सर्वोच्च पर्यावरण पुरस्कार इंदिरा गांधी पर्यावरण पुरस्कार से भी सम्मानित किया जा चुका है।

२००७-२००८ में उन्हें मध्य प्रदेश सरकार के चंद्रशेखर आज़ाद राष्ट्रीय पुरस्कार से सम्मानित किया गया।

इन्हें एक लाख रुपये के कृष्ण बलदेव वैद पुरस्कार से भी सम्मानित किया जा चुका है।]

प्रमुख रचनाएँ
-------------

* राजस्थान की रजत बूँदें  Archived 2020-09-19 at the Wayback Machine
* अंग्रेज़ी अनुवाद में : राजस्थान की रजत बूँदें
* आज भी खरे हैं तालाब  उनकी इस पुस्तक आज भी खरे हैं तालाब जो ब्रेल लिपि सहित तेरह भाषाओं में प्रकाशित हुई की एक लाख से अधिक प्रतियाँ बिक चुकी हैं।
* ‘साफ माथे का समाज’

सन्दर्भ
-------

1. ↑  "संग्रहीत प्रति". मूल से 12 अगस्त 2014 को पुरालेखित. अभिगमन तिथि 7 अगस्त 2014.
2. ↑  [ Archived 2013-05-25 at the Wayback Machine

बाहरी कड़ियाँ
-------------

* परिचय
* आत्मकथ्य
* साक्षात्कार
* अनुपम मिश्र की श्रवण शुक्ल से खरी-खरी(साक्षात्कार): बहुत कुछ कहता है पर्यावरण दिवस को लेकर मिश्र का गुस्सा...!
* अनुपम मिश्र का एक आलेख
* अनुपम मिश्र पर आलेख
* अनुपम मिश्र के आलेख
* आलेख
* संगोष्ठी भाषण

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 102630401
* एल॰सी॰सी॰एन॰: n79083320
* आई॰एस॰एन॰आई: 0000 0003 8528 2563
* ट्रोव:
* एस॰यू॰डी॰ओ॰सी॰: 057870543
* बी॰एन॰एफ॰: cb13622208t (आँकड़े)
* एन॰एल॰ए॰: 41884879

 |
ग्रीनलैण्ड के पूर्वी तट पर हिमचादर का दृश्य
अंतरिक्ष से अंटार्कटिका का दृश्य
**हिमचादर** (ice sheet) हिमानी (ग्लेशियर) बर्फ़ का एक बड़ा समूह होता है जो धरती को ढके और कम-से-कम ५०,००० वर्ग किमी क्षेत्रफल पर विस्तृत हो। तुलना के लिये यह भारत के पंजाब राज्य के क्षेत्रफल के लगभग बराबर है। वर्तमानकाल में हिमचादरें केवल अंटार्कटिका और ग्रीनलैण्ड में मिलती हैं, लेकिन पिछले हिमयुग में उत्तर अमेरिका के अधिकांश भाग पर लौरेनटाइड हिमचादर, उत्तरी यूरोप पर विशेली हिमचादर और दक्षिणी दक्षिण अमेरिका पर पैतागोनियाई हिमचादर फैली हुई थी।

क्षेत्रफल में हिमचादरें हिमचट्टानों और हिमानियों से बड़ी होती हैं। ५०,००० वर्ग किमी से कम आकार की हिमचादर को बर्फ़ की टोपी (ice cap) कहते हैं।

अंटार्कटिक हिमचादर
------------------

मुख्य लेख: अंटार्कटिक हिमचादर
अंटार्कटिका के महाद्वीप पर स्थित अंटार्कटिक हिमचादर पृथ्वी का सबसे विशाल बर्फ़ का समूह है। यह हिमचादर १.४ करोड़ वर्ग किमी पर फैली हुई है। तुलना के लिये भारत का कुल क्षेत्रफल १२ लाख वर्ग किमी से ज़रा अधिक है, यानि अंटार्कटिक हिमचादर भारत से १० गुना अधिक क्षेत्र पर विस्तृत है। इसमें ३ करोड़ घन किमी जल क़ैद है और यह विश्व के कुल मीठे पानी का नव्वे प्रतिशत (९०%) है। अगर यह पूरा पिघल जाये तो पृथ्वी के समुद्रों की सतह ५८ मीटर उठ जायेगी।

पार-अंटार्कटिक पर्वतमाला इस हिमचादर को पूर्वी अंटार्कटिक हिमचादर और पश्चिमी अंटार्कटिक हिमचादर में विभाजित करती है, जिनमें पूर्वी हिमचादर आकार में बड़ी है। पूर्वी अंटार्कटिक हिमचादर तो धरती पर टिकी है और यदी यह बर्फ़ न भी होती तो यह स्थान समुद्री-सतह से ऊपर होता लेकिन पश्चिमी अंटार्कटिक हिमचादर के नीचे की ज़मीन कहीं-कहीं पर समुद्र-सतह से २५०० मीटर नीचे है और बिना बर्फ़ के यह समुद्र का फ़र्श होता।

ग्रीनलैण्ड हिमचादर
------------------

मुख्य लेख: ग्रीनलैण्ड हिमचादर
ग्रीनलैण्ड हिमचादर ग्रीनलैण्ड के ८२% क्षेत्रफल पर विस्तृत है और अगर यह पूरी तरह पिघले तो समुद्री-सतह को ७.२ मीटर अधिक ऊँचा कर देगी। यह अनुमान है कि भूमंडलीय ऊष्मीकरण (ग्लोबल वार्मिन्ग) के कारण हर वर्ष ग्रीनलैण्ड हिमचादर का २३९ घन किमी (५७.३ घन मील) पिघल रहा है।

इन्हें भी देखें
---------------

* बर्फ़ की टोपी
* हिमचट्टान

सन्दर्भ
-------

1. ↑  Some physical characteristics of ice on Earth, Climate Change 2001 Archived 2007-12-16 at the Wayback Machine: Working Group I: The Scientific Basis. Intergovernmental Panel on Climate Change (IPCC)
2. ↑  "Glossary of Important Terms in Glacial Geology Archived 2006-08-29 at the Wayback Machine". Retrieved 2006-08-22.
3. ↑  Greenland melt 'speeding up' Archived 2019-10-03 at the Wayback Machine, BBC News, 11 August 2006
**हिपोक्रीत्ज़ की शपथ** (Hippocratic Oath) ऐतिहासिक रूप से चिकित्सकों एवं चिकित्सा व्यसायियों द्वारा ली जाने वाली शपथ है। माना जाता है कि यह हिपोक्रीत्ज़ द्वारा लिखी गयी है। यह आयोनिक ग्रीक में लिखा गया है।

इस शपथ का हिन्दी अनुवाद इस प्रकार है-

*मैं अपोलो वैद्य, अस्क्लीपिअस, ईयईआ, पानाकीआ और सारे देवी-देवताओं की कसम खाता हूँ और उन्हें हाज़िर-नाज़िर मानकर कहता हूँ कि मैं अपनी योग्यता और परख-शक्ति के अनुसार इस शपथ को पूरा करूँगा।*
 *जिस इंसान ने मुझे यह पेशा सिखाया है, मैं उसका उतना ही गहरा सम्मान करूँगा जितना अपने माता-पिता का करता हूँ। मैं जीवन-भर उसके साथ मिलकर काम करूँगा और उसे अगर कभी पैसों की ज़रूरत पड़ी, तो उसकी मदद करूँगा। उसके बेटों को अपना भाई समझूँगा और अगर वे चाहें, तो बगैर किसी फीस या शर्त के उन्हें सिखाऊँगा। मैं सिर्फ अपने बेटों, अपने गुरू के बेटों और उन सभी विद्यार्थियों को शिक्षा दूँगा जिन्होंने चिकित्सा के नियम के मुताबिक शपथ खायी और समझौते पर दस्तखत किए हैं। मैं उन्हें चिकित्सा के सिद्धान्त सिखाऊँगा, ज़बानी तौर पर हिदायतें दूँगा और जितनी बाकी बातें मैंने सीखी हैं, वे सब सिखाऊँगा।*
 *रोगी की सेहत के लिये यदि मुझे खान-पान में परहेज़ करना पड़े, तो मैं अपनी योग्यता और परख-शक्ति के मुताबिक ऐसा अवश्य करूँगा; किसी भी नुकसान या अन्याय से उनकी रक्षा करूँगा।*
 *मैं किसी के माँगने पर भी उसे विषैली दवा नहीं दूँगा और ना ही ऐसी दवा लेने की सलाह दूँगा। उसी तरह मैं किसी भी स्त्री को गर्भ गिराने की दवा नहीं दूँगा। मैं पूरी शुद्धता और पवित्रता के साथ अपनी ज़िंदगी और अपनी कला की रक्षा करूँगा।*
 *मैं किसी की सर्जरी नहीं करूँगा, उसकी भी नहीं जिसके किसी अंग में पथरी हो गयी हो, बल्कि यह काम उनके लिए छोड़ दूँगा जिनका यह पेशा है।*
 *मैं जिस किसी रोगी के घर जाऊँगा, उसके लाभ के लिए ही काम करूँगा, किसी के साथ जानबूझकर अन्याय नहीं करूँगा, हर तरह के बुरे काम से, खासकर स्त्रियों और पुरुषों के साथ लैंगिक संबंध रखने से दूर रहूँगा, फिर चाहे वे गुलाम हों या नहीं।*
 *चिकित्सा के समय या दूसरे समय, अगर मैंने रोगी के व्यक्तिगत जीवन के बारे में कोई ऐसी बात देखी या सुनी जिसे दूसरों को बताना बिलकुल गलत होगा, तो मैं उस बात को अपने तक ही रखूँगा, ताकि रोगी की बदनामी न हो।*
 *अगर मैं इस शपथ को पूरा करूँ और कभी इसके विरुद्ध न जाऊँ, तो मेरी दुआ है कि मैं अपने जीवन और कला का आनंद उठाता रहूँ और लोगों में सदा के लिए मेरा नाम ऊँचा रहे; लेकिन अगर मैंने कभी यह शपथ तोड़ी और झूठा साबित हुआ, तो इस दुआ का बिलकुल उल्टा असर मुझ पर हो।*

इन्हें भी देखें
---------------

* वैद्य की शपथ
भाषाशास्त्र में **स्वर सहयोग** कुछ भाषाओं में देखे जाने वाले ऐसे नियमों को कहते हैं जो यह फ़ैसला करते हैं के कौन से स्वर एक​-दूसरे के पास पाए जा सकते हैं और कौन से नहीं। उदाहरण के लिए तुर्की भाषा में स्वरों को आगे के स्वर और पीछे के स्वरों में बाँटा जाता है और एक शब्द में केवल आगे के या पीछे के स्वर हो सकते है। इन्हें एक ही शब्द में मिलाए जाने पर पाबंदी है। "तुर्की (देश) में" को तुर्की भाषा में "तुऍर्कीये दे" (Türkiye'de) कहेंगे, लेकिन "जर्मनी में" को "अल्मान्या दा" (Almanya'da) कहना होगा, क्योंकि ई (i) और उऍ (ü) के स्वर आगे के हैं और इन्हें 'आ' (a) के साथ मिलाना वर्जित है क्योंकि वह एक पीछे का स्वर है।

तुर्की भाषा के अलावा स्वर सहयोग तुर्की भाषा परिवार की क​ई भाषाओं में देखा जाता है, जैसे कि काज़ाख़, किर्ग़िज़ और उईग़ुर में। भारतीय भाषाओं में यह कुछ हद तक तेलुगु और तिब्बती में देखा जाता है। इनके अतिरिक्त यह हंगेरियाई, फ़िनी (फ़िनिश), मोंगोलियाई और कोरियाई में मिलता है। जापानी भाषा के बारे में विद्वानों मे मतभेद है, क्योंकि इसके पुराने ग्रन्थों को देखकर स्वर सहयोग के कुछ चिन्ह तो मिलते हैं लेकिन वे स्पष्ट नहीं हैं।

अन्य भाषाओं में
---------------

अंग्रेज़ी में "स्वर सहयोग" को "वाअल हारमॉनी" (vowel harmony) कहते हैं।

इन्हें भी देखें
---------------

* सम्मिलन (भाषाविज्ञान)
* तुर्की भाषा परिवार